O termino fosfatasa fa referencia a os enzimas (de regular, proteicos) que eliminan un grupo fosfato unido a bella biomolecula meyant una hidrolisi d'un monoéster d'acido fosforico, en liberando como produeito un ión fosfato inorganico y a resta d'a biomolecula con un grupo hidroxilo libre. En a suya acción, se las puede considerar antagonistas directos d'as quinasas (y fosforilasas), que son as qui adiben ions fosfato en as biomoleculas fendo servir a enerchía que obtienen en catalizando una hidrolisi de bell mononucleotido trifosfato como l'ATP u o GTP.